CELEX: 32009D0544
Language: lv
Date: 2008-08-13 00:00:00
Title: 2009/544/EK: Komisijas Lēmums ( 2008. gada 13. augusts ) par ekoloģiskajiem kritērijiem Kopienas ekomarķējuma piešķiršanai iekštelpu krāsām un lakām (izziņots ar dokumenta numuru C(2008) 4453) (Dokuments attiecas uz EEZ)

14.7.2009   
            
            
               LV
            
            
               Eiropas Savienības Oficiālais Vēstnesis
            
            
               L 181/39
            
         
      KOMISIJAS LĒMUMS
   
   (2008. gada 13. augusts)
   par ekoloģiskajiem kritērijiem Kopienas ekomarķējuma piešķiršanai iekštelpu krāsām un lakām
   (izziņots ar dokumenta numuru C(2008) 4453)
   (Dokuments attiecas uz EEZ)
   (2009/544/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2000. gada 17. jūlija Regulu (EK) Nr. 1980/2000 par pārskatīto Kopienas ekoetiķetes piešķiršanas programmu (1) un jo īpaši tās 6. panta 1. punkta otro daļu,
   tā kā:
   
               (1)
            
            
               Saskaņā ar Regulu (EK) Nr. 1980/2000 Kopienas ekomarķējumu var piešķirt ražojumiem ar tādām īpašībām, kuras var nodrošināt būtisku uzlabojumu saistībā ar galvenajiem vides aspektiem.
            
         
               (2)
            
            
               Regulā (EK) Nr. 1980/2000 paredzēts atbilstīgi ražojumu grupām noteikt īpašus ekomarķējuma kritērijus, kuru projektu izstrādā Eiropas Savienības Ekomarķējuma komiteja.
            
         
               (3)
            
            
               Tajā arī paredzēts, ka ekomarķējuma kritēriji, kā arī ar tiem saistītās vērtēšanas un verifikācijas prasības ir laikus jāpārskata pirms katrai ražojumu grupai noteikto kritēriju spēkā esības termiņa beigām.
            
         
               (4)
            
            
               Saskaņā ar Regulu (EK) Nr. 1980/2000 ir laikus pārskatīti ekoloģiskie kritēriji un ar tiem saistītās attiecīgās novērtēšanas un verifikācijas prasības, kas paredzētas Komisijas 2002. gada 3. septembra Lēmumā 2002/739/EK ar ko nosaka pārskatītus ekoloģiskos kritērijus Kopienas ekomarķējuma piešķiršanai iekštelpu krāsām un lakām un groza Lēmumu 1999/10/EK (2). Šie ekoloģiskie kritēriji un attiecīgās novērtēšanas un verifikācijas prasības ir spēkā līdz 2009. gada 28. februārim.
            
         
               (5)
            
            
               Ņemot vērā pārskatīšanas rezultātus, zinātnes atziņu attīstības un tirgus norišu dēļ ir lietderīgi grozīt ražojumu grupas definīciju un noteikt jaunus ekoloģiskos kritērijus.
            
         
               (6)
            
            
               Tāpēc Lēmums 2002/739/EK ir jāatceļ.
            
         
               (7)
            
            
               Šiem ekoloģiskajiem kritērijiem un ar tiem saistītajām vērtēšanas un verifikācijas prasībām jāpaliek spēkā līdz četriem gadiem no šā lēmuma paziņošanas dienas.
            
         
               (8)
            
            
               Lai ražotājiem, kuru iekštelpu krāsām un lakām piešķirts ekomarķējums pirms 2008. gada 18. augusta vai kuri iesnieguši pieteikumu tā saņemšanai pirms 2008. gada 18. augusta, dotu pietiekamu laiku savas produkcijas pielāgošanai pārskatītajiem kritērijiem un prasībām, ir jānosaka pārejas periods. Juridiskās noteiktības labad līdz 2009. gada 28. februārim ražotājiem jādod iespēja iesniegt pieteikumus saskaņā ar kritērijiem, kas noteikti Lēmumā 2002/739/EK, vai saskaņā ar kritērijiem, kas noteikti šajā lēmumā. Pēc šā datuma ir spēkā tikai šajā lēmumā noteiktie kritēriji.
            
         
               (9)
            
            
               Šajā lēmumā paredzētie pasākumi ir saskaņā ar atzinumu, ko sniegusi komiteja, kura izveidota ar Regulas (EK) Nr. 1980/2000 17. pantu,
            
         IR PIEŅĒMUSI ŠO LĒMUMU.
   1. pants
   1.   Saskaņā ar 2. punktu ražojumu grupā “iekštelpu krāsas un lakas” ietilpst iekštelpu dekoratīvās apdares krāsas un lakas, koksnes aizsargpārklājumu materiāli un līdzīgi produkti, kas paredzēti gan neprofesionāliem, gan profesionāliem lietotājiem.
   Ražojumu grupā, inter alia, ietilpst grīdas segumi un grīdas krāsas, tonēti produkti, kurus pēc neprofesionālu vai profesionālu lietotāju pasūtījuma tonējuši to izplatītāji, tonēšanas sistēmas, dekoratīvās apdares krāsas šķidrumu vai pastu veidā, kuras, ievērojot patērētāju vajadzības, ražotājs iepriekš sagatavojis, tonējis vai pagatavojis, kā arī gruntskrāsas un pamatnes krāsas šo produktu sistēmām.
   2.   “Krāsa” ir pārklājuma materiāls ar pigmentu šķidruma, pastas vai pulvera veidā, kas uz substrāta veido necaurspīdīgu aizsargpārklājumu, dekoratīvu pārklājumu vai pārklājumu ar kādām konkrētām tehniskām īpašībām.
   “Laka” ir caurspīdīgs pārklājuma materiāls, kas uz substrāta veido caurspīdīgu aizsargpārklājumu, dekoratīvu pārklājumu vai pārklājumu ar kādām konkrētām tehniskām īpašībām.
   “Dekoratīvās apdares krāsas un lakas” ir tādas krāsas un lakas, kuras izmanto ēku, to rotājumu un konstrukcijas elementu dekoratīvajai apdarei un aizsargpārklājumiem. Tās klāj tieši uz vietas. Tās galvenokārt izmanto dekoratīvai apdarei, lai gan tām ir arī aizsardzības funkcija.
   “Koksnes aizsargpārklājumi” (lazūras) ir pārklājuma materiāli, kas veido caurspīdīgu vai daļēji caurspīdīgu pārklājumu, ko izmanto koka virsmu dekoratīvajai apdarei un koksnes aizsardzībai pret atmosfēras iedarbību, tādējādi atvieglojot to uzturēšanu.
   “Tonēšanas sistēmas” ir tonētu krāsu pagatavošanas metode, “bāzi” sajaucot ar krāsvielām.
   3.   Ražojumu grupā nav iekļauti šādi izstrādājumi:
   
               a)
            
            
               pretkorozijas pārklājumi;
            
         
               b)
            
            
               zemūdens daļu pretapauguma pārklājumi;
            
         
               c)
            
            
               koksnes aizsardzības līdzekļi;
            
         
               d)
            
            
               pārklājumi, kas tiek izmantoti īpašiem rūpnieciskiem vai profesionāliem mērķiem, tostarp īpaši izturīgi pārklājumi;
            
         
               e)
            
            
               fasāžu pārklājumi;
            
         
               f)
            
            
               produkti, kuri galvenokārt paredzēti izmantošanai āra darbiem un kurus pārdod šādiem nolūkiem.
            
         2. pants
   1.   Lai krāsām un lakām, saskaņā ar Regulu (EK) Nr. 1980/2000 un ievērojot šā panta 2. un 3. punkta noteikumus, piešķirtu Kopienas ekomarķējumu, tām jāietilpst 1. pantā noteiktajā ražojumu grupā “iekštelpu krāsas un lakas” un tām jāatbilst šā lēmuma pielikumā izklāstītajiem ekoloģiskajiem kritērijiem.
   2.   Īpašiem lietojumiem paredzētajiem ķīmiski cietējošiem divkomponentu speciālajiem pārklājumiem jāatbilst šādām prasībām:
   
               a)
            
            
               to abiem komponentiem katram atsevišķi jāatbilst pielikumā noteiktajiem ekoloģiskajiem kritērijiem (izņemot kritēriju par gaistošiem organiskajiem savienojumiem, GOS);
            
         
               b)
            
            
               tiem jābūt pievienotai informācijai par to, ka sastāvdaļas nedrīkst izmantot atsevišķi vai maisījumos ar citiem produktiem;
            
         
               c)
            
            
               produktam jāatbilst ekoloģiskajiem kritērijiem arī lietošanai sagatavotā veidā, tostarp par GOS noteiktajam kritērijam.
            
         3.   Pārklājumu materiāliem, kurus pārdod izmantošanai iekštelpās un arī āra apdares darbiem, jāatbilst gan šajā lēmumā iekštelpu krāsām un lakām noteiktajiem kritērijiem, gan kritērijiem, kas āra apdares darbiem paredzētajām krāsām un lakām noteikti Komisijas Lēmumā 2009/543/EK (3).
   3. pants
   Ražojumu grupai “iekštelpu krāsas un lakas” noteiktie ekoloģiskie kritēriji un ar tiem saistītās vērtēšanas un verifikācijas prasības ir spēkā četrus gadus no šā lēmuma spēkā stāšanās dienas.
   4. pants
   Administratīviem mērķiem ražojumu grupai “iekštelpu krāsas un lakas” piešķir kodu “07”.
   5. pants
   Lēmums 2002/739/EK ir atcelts.
   6. pants
   1.   Līdz 2009. gada 28. februārim var turpināt izmantot ekomarķējumu, kas produktiem, kuri pieskaitāmi pie ražojumu grupas “iekštelpu krāsas un lakas”, piešķirts līdz 2008. gada 18. augustam.
   2.   Pie ražojumu grupas “iekštelpu krāsas un lakas” pieskaitāmajiem produktiem, par kuriem pieteikumi ekomarķējuma saņemšanai iesniegti līdz 2008. gada 18. augustam, ekomarķējumu piešķir saskaņā ar Lēmumu 2002/739/EK. Šādos gadījumos šo ekomarķējumu var lietot līdz 2009. gada 28. februārim.
   3.   Pie ražojumu grupas “iekštelpu krāsas un lakas” pieskaitāmajiem produktiem, par kuriem pieteikumus ekomarķējuma saņemšanai iesniedz laikā no 2008. gada 18. augustam līdz 2009. gada 1. martam, ekomarķējumu var piešķirt pēc Lēmumā 2002/739/EK paredzētajiem kritērijiem vai kritērijiem, kuri noteikti šajā lēmumā.
   Ja pieteikums iesniegts saskaņā ar Lēmumā 2002/739/EK paredzētajiem kritērijiem, ekomarķējumu var izmantot līdz 2009. gada 28. februārim.
   7. pants
   Šis lēmums ir adresēts dalībvalstīm.
   
      Briselē, 2008. gada 13. augustā
      
         
            Komisijas vārdā –
         
            Komisijas loceklis
         
         Olli REHN
         
      
   
   
      (1)  OV L 237, 21.9.2000., 1. lpp.
   
      (2)  OV L 236, 4.9.2002., 4. lpp.
   
      (3)  Skatīt šā Oficiālā Vēstneša 27. lpp.
   
      PIELIKUMS
      A.   PAMATPRINCIPI
      
      
         Kritēriju noteikšanas mērķi
      
      Šo kritēriju mērķis ir:
      
                  —
               
               
                  veicināt produktu efektīvu izmantošanu un iespējami samazināt atkritumu rašanos,
               
            
                  —
               
               
                  samazināt videi radīto risku un citus riskus (piemēram, troposfēras ozona uzkrāšanos), samazinot šķīdinātāju emisijas,
               
            
                  —
               
               
                  samazināt toksisku vai citādu piesārņojošu vielu izplūdes ūdeņos. Kritēriji ir noteikti līmeņos, kas veicina to, ka tiek marķētas tādas iekštelpu krāsas un lakas, kuru ietekme uz vidi ir neliela.
               
            
         Vērtēšanas un verifikācijas prasības
      
      Konkrētas novērtēšanas un verifikācijas prasības norādītas katram kritērijam atsevišķi.
      Gadījumos, kad pieteikuma iesniedzējam jāiesniedz deklarācijas, dokumentācija, analīžu rezultāti, testēšanas pārskati vai citas liecības par kritēriju ievērošanu, tos var izdot pats pieteikuma iesniedzējs un/vai tā piegādātāji, un/vai attiecīgi piegādātāju piegādātāji u. c.
      Attiecīgos gadījumos var izmantot citas, konkrētajam kritērijam nenorādītas testēšanas metodes, ja tās kā līdzvērtīgas ir akceptējusi kompetentā iestāde, kas izskata pieteikumu.
      Attiecīgos gadījumos kompetentās iestādes var pieprasīt papildus iesniegt apstiprinošus dokumentus un var veikt neatkarīgas pārbaudes.
      Kompetentajām iestādēm, izskatot pieteikumus un uzraugot atbilstību kritērijiem, ir ieteicams ņemt vērā atzītu vides vadības sistēmu, piemēram, EMAS vai EN ISO 14001 īstenošanu (piezīme: šādas vadības sistēmas ieviest nav obligāti).
      Ja kritērijos minētas sastāvdaļas, ar tām saprot vielas un preparātus. Attiecīgās vielu un preparātu definīcijas noteiktas REACH regulā (Eiropas Parlamenta un Padomes Regula (EK) Nr. 1907/2006 (1)).
      Kompetentajai iestādei pieteikuma iesniedzējs par visām izmantojamajām vielām sniedz precīzas ziņas par attiecīgo produktu sastāvu. Ja kritērijā nav norādīta attiecīgi zemāka koncentrācija, jāsniedz ziņas par visām vielām un piemaisījumiem, kuru masas koncentrācija ir lielāka par 0,01 %.
      B.   EKOLOĢISKIE KRITĒRIJI
      
      Visi kritēriji attiecas uz krāsām un lakām iepakojumā, izņemot 3. kritēriju par GOS pieļaujamajām koncentrācijām. Saskaņā ar Eiropas Parlamenta un Padomes Direktīvu 2004/42/EK (2) maksimāli pieļaujamās GOS koncentrācijas attiecas uz lietošanai gatavu produktu, un tāpēc maksimālais GOS saturs jāaprēķina, ņemot vērā iespējamās piedevas, piemēram, krāsvielas vai atšķaidītājus. Šiem aprēķiniem vajadzīgi izejvielu piegādātāju dati par cietvielu un GOS saturu produktā, kā arī tā blīvumu.
      1. un 2. kritērijs attiecas tikai uz baltajām krāsām un krāsām gaišos toņos (tostarp apdares krāsām, gruntskrāsām, pamatnes krāsām un/vai starpproduktiem).
      Tonēšanas sistēmām 1. un 2. kritērijs attiecas tikai uz balto bāzes krāsu (bāzi, kas satur galvenokārt TiO2). Gadījumos, kad baltas krāsas bāzei nav iespējams panākt prasības ievērošanu par 98 % necaurredzamību pie viena litra segtspējas vismaz 8 m2 saskaņā ar 7. kritērija a) punktu, atbilstība šim kritērijam jāpanāk ar tonēšanu līdz standartkrāsai RAL 9010.
      1. un 2. kritērijs neattiecas uz caurspīdīgiem pārklājumiem.
      1.   Baltie pigmenti
      
      
         Baltā pigmenta saturs (baltie neorganiskie pigmenti ar refrakcijas koeficientu, lielāku par 1,8). Krāsu baltā pigmenta saturam jābūt mazākam par vai vienādam ar 36 g/m2 izžuvušā pārklājumā ar 98 % necaurredzamību. Šī prasība neattiecas uz lakām un koksnes aizsargpārklājumu materiāliem.
      
         Novērtēšana un verifikācija. Pieteikuma iesniedzējs iesniedz deklarāciju par to, ka balto pigmentu neizmanto, vai dokumentāciju par baltā pigmenta saturu krāsā un tās segtspēju, pievienojot precīzus aprēķinus, kuri liecina par šā kritērija ievērošanu.
      2.   Titāna dioksīds
      
      
         Titāna dioksīds. Titāna dioksīda pigmenta ražošanas atkritumu emisijas un izplūdes nedrīkst pārsniegt šādas vērtības (saskaņā ar Atsauces dokumentu par labākajiem pieejamajiem tehniskajiem paņēmieniem lieltonnāžas neorganisko vielu ražošanai (2007. g. augusts)):
      
                  —
               
               
                  SOx emisijas (izsakot SO2) – 252 mg/m2 izžuvuša pārklājuma (98 % necaurredzamība),
               
            
                  —
               
               
                  sulfātu atkritumi – 18 g/m2 izžuvuša pārklājuma (98 % necaurredzamība),
               
            
                  —
               
               
                  hlorīdu atkritumi – 3,7 g/m2, 6,4 g/m2 un 11,9 g/m2 izžuvuša pārklājuma (98 % necaurredzamība) attiecīgi dabīgajam rutilam, sintētiskajam rutilam un rutila rūdām.
               
            
         Novērtēšana un verifikācija. Pieteikuma iesniedzējs iesniedz deklarāciju par to, ka titāna dioksīdu neizmanto, vai dokumentāciju, kurā šiem parametriem norādīti attiecīgie atkritumu emisiju un izplūžu līmeņi, titāna dioksīda saturs produktā un tā segtspēja, pievienojot precīzus aprēķinus, kuri liecina par šā kritērija ievērošanu.
      3.   Gaistoši organiskie savienojumi (GOS)
      
      
         GOS saturs nedrīkst būt augstāks par:
      
                  Produkta klasifikācija (Direktīva 2004/42/EK)
               
               
                  GOS satura robežvērtības (g/l, tostarp ūdenī)
               
            
                  Matēta krāsa (sienām/griestiem) (Atstarošanas spīdums < 25@60 °)
               
               
                  15
               
            
                  Krāsa ar spīdumu (sienām/griestiem) (Atstarošanas spīdums > 25@60 °)
               
               
                  60
               
            
                  Ēku iekšējā rotājuma un apšuvuma krāsas kokam un metālam, ieskaitot pamatnes krāsas
               
               
                  90
               
            
                  Iekšējo rotājumu lakas un koksnes aizsardzības līdzekļi, ieskaitot necaurspīdīgus aizsargpārklājumu materiālus
               
               
                  75
               
            
                  Plānu pārklājuma plēvīti veidojoši koksnes aizsardzības līdzekļi iekšējās apdares darbiem
               
               
                  75
               
            
                  Gruntskrāsas
               
               
                  15
               
            
                  Saistošās gruntskrāsas
               
               
                  15
               
            
                  Vienkomponenta speciālie pārklājumi
               
               
                  100
               
            
                  Divkomponentu ķīmiski cietējoši speciālie pārklājumi tādiem lietojumiem kā grīdas
               
               
                  100
               
            
                  Dekoratīvie pārklājumi
               
               
                  90
               
            Šajā kontekstā saskaņā ar Direktīvu 2004/42/EK gaistoši organiskie savienojumi (GOS) ir visas vielas, kuru vārīšanās sākuma temperatūra standartapstākļos pie 101,3 kPa spiediena ir mazāka par vai vienāda ar 250 °C. Nosakot GOS satura robežvērtības, izmantotas direktīvā minētās krāsu un laku apakškategorijas. Šeit norādīti tikai iekštelpās izmantojamo pārklājumu materiālu veidi.
      
         Novērtēšana un verifikācija. Pieteikuma iesniedzējs iesniedz deklarāciju par atbilstību šim kritērijam. Pieteikuma iesniedzējs visiem produktiem norāda GOS saturu.
      4.   Gaistošie aromātiskie ogļūdeņraži (GAO)
      
      Produktiem nedrīkst tieši pievienot gaistošus aromātiskos ogļūdeņražus pirms tonēšanas vai to tonēšanas laikā (ja to veic), tomēr var pievienot GAO saturošas sastāvdaļas tādā daudzumā, lai GAO masas daļa gatavajā produktā nepārsniegtu 0,1 %.
      Šajā kontekstā saskaņā ar Direktīvu 2004/42/EK gaistoši aromātiskie ogļūdeņraži (GAO) ir gaistošie organiskie savienojumi, kuru vārīšanās sākuma temperatūra standartapstākļos pie 101,3 kPa spiediena ir mazāka par vai vienāda ar 250 °C un kuru molekulu struktūrā ietilpst vismaz viens aromātiskais cikls.
      
         Novērtēšana un verifikācija. Pieteikuma iesniedzējs iesniedz deklarāciju par atbilstību šim kritērijam, kurā paziņots, ka GAO nav pievienots citādi kā tos saturošu pusfabrikātu sastāvdaļu veidā, un attiecīgos gadījumos arī sastāvdaļu piegādātāju deklarācijas, kurās apstiprināts šo sastāvdaļu GAO saturs.
      5.   Smagie metāli
      
      Par produktu vai tonēšanas krāsvielu (attiecīgos gadījumos) sastāvdaļu nedrīkst izmantot šādus smagos metālus vai to savienojumus (kā individuālas vielas vai kāda lietotā preparāta sastāvdaļas): kadmijs, svins, hroms(VI), dzīvsudrabs, arsēns, bārijs (izņemot bārija sulfātu), selēns, antimons.
      Kā sastāvdaļu nedrīkst pievienot arī kobaltu, izņemot kobalta sāļus, kurus izmanto par sikatīviem alkīdkrāsu sastāvā. Tos var lietot koncentrācijās, kas gatavajā produktā nav augstākas par 0,05 % (masas), izsakot metāliska kobalta veidā. Šī prasība neattiecas arī uz pigmentu sastāvā esošo kobaltu.
      Pieļaujams, ka sastāvdaļas šos metālus satur zīmju veidā līdz 0,01 % (masas) kā piemaisījumus no izejvielām.
      
         Novērtēšana un verifikācija. Pieteikuma iesniedzējs iesniedz deklarāciju par atbilstību šim kritērijam un (vajadzības gadījumā) arī sastāvdaļu piegādātāju deklarācijas.
      6.   Bīstamas vielas
      
      
                  a)
               
               
                  
                     Produkts. Produkts nevar būt klasificēts kā ļoti toksisks, toksisks, videi bīstams, reprodukcijai toksisks, kaitīgs, kodīgs, mutagēns vai kairinošs (tikai gadījumos, kad tas saistīts ar sastāvdaļām, kuras marķētas ar R43) saskaņā ar Eiropas Parlamenta un Padomes Direktīvu 1999/45/EK (3) pirms tonēšanas vai pēc tās (ja vajadzīgs).
                  
                     Novērtēšana un verifikācija. Pieteikuma iesniedzējam jāiesniedz deklarācija par šā kritērija ievērošanu un produkta drošības datu lapa, kas atbilst REACH regulas II pielikumā noteiktajām prasībām.
               
            
                  b)
               
               
                  
                     Sastāvdaļas (ļoti toksiskas, toksiskas, kancerogēnas, mutagēnas, reprodukcijai toksiskas). Nevar izmantot sastāvdaļas, arī tonēšanai (ja vajadzīgs), kuras pieteikuma iesniegšanas laikā atbilst klasifikācijas kritērijiem šādām riska frāzēm (vai to kombinācijām):
                  
                              —
                           
                           
                              R23 (toksisks ieelpojot),
                           
                        
                              —
                           
                           
                              R24 (toksisks, nonākot saskarē ar ādu),
                           
                        
                              —
                           
                           
                              R25 (toksisks norijot),
                           
                        
                              —
                           
                           
                              R26 (ļoti toksisks ieelpojot),
                           
                        
                              —
                           
                           
                              R27 (ļoti toksisks, nonākot saskarē ar ādu),
                           
                        
                              —
                           
                           
                              R28 (ļoti toksisks norijot),
                           
                        
                              —
                           
                           
                              R33 (kaitīgas kumulatīvas ietekmes draudi),
                           
                        
                              —
                           
                           
                              R39 (būtiski neatgriezeniskas iedarbības draudi),
                           
                        
                              —
                           
                           
                              R40 (kancerogenitāte daļēji pierādīta),
                           
                        
                              —
                           
                           
                              R42 (ieelpojot var izraisīt paaugstinātu jutīgumu),
                           
                        
                              —
                           
                           
                              R45 (kancerogēna viela),
                           
                        
                              —
                           
                           
                              R46 (var radīt mantojamus ģenētiskus defektus),
                           
                        
                              —
                           
                           
                              R48 (iespējams nopietns kaitējums veselībai pēc ilgstošas saskares),
                           
                        
                              —
                           
                           
                              R49 (ieelpojot var izraisīt ļaundabīgus audzējus),
                           
                        
                              —
                           
                           
                              R60 (var kaitēt reproduktīvajām spējām),
                           
                        
                              —
                           
                           
                              R61 (var kaitēt augļa attīstībai),
                           
                        
                              —
                           
                           
                              R62 (iespējams kaitējuma risks reproduktīvajām spējām),
                           
                        
                              —
                           
                           
                              R63 (iespējams kaitējuma risks augļa attīstībai),
                           
                        
                              —
                           
                           
                              R68 (iespējams neatgriezeniskas iedarbības risks),
                           
                        saskaņā ar Padomes Direktīvu 67/548/EEK (4) vai Direktīvu 1999/45/EK. Tomēr par konservantiem ierobežotā daudzumā līdz 0,1 % no kopējās masas krāsas sastāvā var būt izmantotas aktīvās sastāvdaļas, kurām piešķirts riska apzīmējums R23, R24, R25, R26, R27, R28, R39, R40 vai R48 (vai to kombinācijas).
                  Otra alternatīva ir klasifikācijai izmantot globāli harmonizēto sistēmu (GHS) (5). Tādā gadījumā nevar būt izmantotas sastāvdaļas, arī tonēšanai (ja vajadzīgs), kuru klasifikācija (vai tās kombinācijas) ir šādas:
                  
                              —
                           
                           
                              akūta toksicitāte (orāli) – I, II, III kat.,
                           
                        
                              —
                           
                           
                              akūta toksicitāte (caur ādu) – I, II, III kat.,
                           
                        
                              —
                           
                           
                              akūta toksicitāte (ieelpojot) – I, II, III kat.,
                           
                        
                              —
                           
                           
                              elpceļu sensibilizācija – I kat.,
                           
                        
                              —
                           
                           
                              mutagēnas vielas – I, II kat.,
                           
                        
                              —
                           
                           
                              kancerogēnas vielas – I, II kat.,
                           
                        
                              —
                           
                           
                              reprodukcijai toksiskas vielas – I, II kat.,
                           
                        
                              —
                           
                           
                              sistēmiska toksicitāte mērķorgāniem (vienreizēja iedarbība) – I, II kat.,
                           
                        
                              —
                           
                           
                              sistēmiska toksicitāte mērķorgāniem (atkārtota iedarbība) – I, II kat.,
                           
                        kas noteikta Ķīmisko vielu klasifikācijas un marķēšanas globāli harmonizētās sistēmas ST/SG/AC.10/30 (6) un pārskatīta ST/SG/AC.10/34/Add.3. Tomēr par konservantiem ierobežotā daudzumā līdz 0,1 % no kopējās masas krāsas sastāvā var būt izmantotas aktīvās sastāvdaļas, kurām piešķirtas šādas GHS klasifikācijas kategorijas:
                  
                              —
                           
                           
                              akūta toksicitāte (orāli, caur ādu, ieelpojot) – I, II, III kat. (tikai orāli un caur ādu),
                           
                        
                              —
                           
                           
                              sistēmiska toksicitāte mērķorgāniem (vienreizēja un/vai atkārtota iedarbība) – I, II kat. (vai to kombinācijas),
                           
                        
                              —
                           
                           
                              kancerogenitāte – II kat.
                           
                        Alkīdkrāsu sastāvā līdz 0,3 % no kopējās masas var būt izmantots metiletilketoksīms.
                  
                     Novērtēšana un verifikācija. Pieteikuma iesniedzējam jāiesniedz deklarācija par šā kritērija ievērošanu un produkta drošības datu lapa, kas atbilst REACH regulas II pielikumā noteiktajām prasībām.
               
            
                  c)
               
               
                  
                     Sastāvdaļas (kas bīstamas videi). Nevar izmantot sastāvdaļas, arī tonēšanai (ja vajadzīgs), vairāk par 2 % no kopējās masas, kuras pieteikuma iesniegšanas laikā atbilst klasifikācijas kritērijiem šādām riska frāzēm (vai to kombinācijām):
                  
                              —
                           
                           
                              N R50 (ļoti toksisks ūdens organismiem),
                           
                        
                              —
                           
                           
                              N R50/53 (ļoti toksisks ūdens organismiem, var radīt ilgtermiņa nevēlamu ietekmi ūdens vidē),
                           
                        
                              —
                           
                           
                              N R51/53 (ļoti toksisks ūdens organismiem, var radīt ilglaicīgu negatīvu ietekmi ūdens vidē),
                           
                        
                              —
                           
                           
                              N R52/53 (bīstams ūdens organismiem, var radīt ilglaicīgu negatīvu ietekmi ūdens vidē),
                           
                        
                              —
                           
                           
                              R51 (toksisks ūdens organismiem),
                           
                        
                              —
                           
                           
                              R52 (kaitīgs ūdens organismiem),
                           
                        
                              —
                           
                           
                              R53 (var izraisīt ilglaicīgu negatīvu ietekmi ūdens vidē),
                           
                        saskaņā ar Direktīvu 67/548/EEK vai Direktīvu 1999/45/EK.
                  Otra alternatīva ir klasifikācijai izmantot globāli harmonizēto sistēmu (GHS) (7). Tādā gadījumā vairāk par 2 % no kopējās masas nevar būt izmantotas sastāvdaļas, arī tonēšanai (ja vajadzīgs), kuru lietošanai piešķirtas šādas klasifikācijas kategorijas.
                  Toksicitāte ūdens videi (un šo kategoriju kombinācijas):
                  
                              —
                           
                           
                              akūta – I, II, III kat.,
                           
                        
                              —
                           
                           
                              hroniska – I, II, III, IV kat.,
                           
                        kas noteikta Ķīmisko vielu klasifikācijas un marķēšanas globāli harmonizētās sistēmas ST/SG/AC.10/30 un pārskatīta ST/SG/AC.10/34/Add.3.
                  Jebkurā gadījumā visu to sastāvdaļu kopējais saturs, kuru lietošanai piešķirtas riska frāzes (vai to kombinācijas) vai GHS klasifikācijas kategorijas, nevar būt augstāks par 4 % masas.
                  Šī prasība neattiecas uz amonjaku un alkilamoniju.
                  Šī prasība neskar iepriekš 6. kritērija a) punktā noteiktās prasības ievērošanu.
                  
                     Novērtēšana un verifikācija. Pieteikuma iesniedzējam jāiesniedz deklarācija par šā kritērija ievērošanu un par katru sastāvdaļu produkta drošības datu lapa, kas atbilst REACH regulas II pielikumā noteiktajām prasībām.
               
            
                  d)
               
               
                  
                     Alkilfenoletoksilāti (AFEO). Produkta sastāvā nevar būt izmantoti APEO pirms tonēšanas (ja vajadzīgs) vai tās laikā.
                  
                     Novērtēšana un verifikācija. Pieteikuma iesniedzējs iesniedz deklarāciju par atbilstību šim kritērijam.
               
            
                  e)
               
               
                  
                     Izotiazolinona savienojumi. Pirms tonēšanas (ja vajadzīgs) vai tās laikā izotiazolinona savienojumu saturs nevar būt augstāks par 0,05 % produkta masas. Savukārt 5-hlor-2-metil-2H-izotiazol-3-ona (EK Nr. 247-500-7) un 2-metil-2H-izotiazol-3-ona (EK Nr. 220-239-6) maisījuma (3:1) saturs nevar būt lielāks par 0,0015 % produkta masas.
                  
                     Novērtēšana un verifikācija. Pieteikuma iesniedzējs iesniedz deklarāciju par atbilstību šim kritērijam, norādot attiecīgos daudzumus (ja šīs vielas ir izmantotas).
               
            
                  f)
               
               
                  Produkta sastāvā nevar būt perfluoralkilsulfonātu (PFAS), perfluorkarbonskābju (PFKS), tostarp arī perfluoroktānskābes (PFOS) un tām līdzīgu vielu, kuras ESAO iekļāvusi to vielu sākotnējos sarakstos, kas var noārdīties līdz perfluorkarbonskābēm (PFKS), – Preliminary lists of PFOS, PFAS, PFOA, PFCA, related compounds and chemicals that may degrade to PFCA (as revised in 2007). ESAO saraksts pievienots šā kritēriju dokumenta pielikumā.
                  
                     Novērtēšana un verifikācija. Pieteikuma iesniedzējs iesniedz deklarāciju par atbilstību šim kritērijam.
               
            
                  g)
               
               
                  
                     Formaldehīds. Nevar būt izmantotas brīva formaldehīda piedevas. Piedevas, kas izdala formaldehīdu, var būt pievienotas produktā tādā daudzumā, lai nodrošinātu, ka kopējais brīva formaldehīda kopējais saturs pēc tonēšanas (ja vajadzīgs), nepārsniedz 0,001 % tā masas.
                  
                     Novērtēšana un verifikācija. Pieteikuma iesniedzējs iesniedz deklarāciju par atbilstību šim kritērijam. Pieteikuma iesniedzējam papildus jāiesniedz piegādātāju iesniegtie izejvielu sastāva analīžu rezultāti, kas iegūti, izmantojot VdL-RL 03 testēšanas metodi (VdL Guide-line03) “Formaldehīda koncentrācijas noteikšana gatavajā produkcijā pēc acetilacetona metodes” (In-can concentration of formaldehyde determined by the acetyl-acetone method), kā arī aprēķinus, izmantojot gatavā produkta analīžu datus, kuri liecina, ka formaldehīdu izdalošo vielu radītā formaldehīda iespējamā maksimālā koncentrācija nepārsniedz 0,001 % tā masas. Otra iespēja, kā noteikt formaldehīdu izdalošo vielu radītā formaldehīda koncentrāciju gatavajā produktā, ir izmantot kādu augstas izšķirtspējas šķidrumu hromatogrāfijas (HPLC) standartmetodi.
               
            
                  h)
               
               
                  
                     Halogēnus saturoši organiskie šķīdinātāji. Neskarot 6. kritērija a), b) un c) punktā noteikto, produkta sastāvā pirms tonēšanas vai tās laikā (ja vajadzīgs) var būt izmantoti tikai tādi halogēnus saturoši savienojumi ar novērtētu lietošanas risku, kas saskaņā ar Direktīvām 67/548/EEK un 1999/45/EK netiek klasificēti ar šādām riska frāzēm (vai to kombinācijām): R26/27, R45, R48/20/22, R50, R51, R52, R53, R50/53, R51/53, R52/53 un R59.
                  
                     Novērtēšana un verifikācija. Pieteikuma iesniedzējs iesniedz deklarāciju par atbilstību šim kritērijam.
               
            
                  i)
               
               
                  
                     Ftalāti. Neskarot 6. kritērija a), b) un c) punktā noteikto, produkta sastāvā pirms tonēšanas vai tās laikā (ja vajadzīgs) var būt izmantoti tikai tādi ftalāti ar novērtētu lietošanas risku, kas saskaņā ar Direktīvu 67/548/EEK un tās grozījumiem netiek klasificēti ar šādām riska frāzēm (vai to kombinācijām): R60, R61, R62, R50, R51, R52, R53, R50/53, R51/53, R52/53. Bez tam produkta sastāvā nevar būt izmantots di-n-oktilftalāts (DNOF), diizononilftalāts (DINF), diizodecilftalāts (DIDF).
                  
                     Novērtēšana un verifikācija. Pieteikuma iesniedzējs iesniedz deklarāciju par atbilstību šim kritērijam.
               
            7.   Lietošanas īpašības
      
      
                  a)
               
               
                  
                     Segtspēja. Balto krāsu un gaišu toņu krāsu (arī apdares krāsu, gruntskrāsu, pamatnes krāsu un/vai starpproduktu) necaurredzamībai jābūt vismaz 98 % pie viena litra segtspējas vismaz 8 m2.
                  Tonēšanas sistēmām šis kritērijs attiecas tikai uz balto krāsu (kuras bāze satur galvenokārt TiO2). Gadījumos, kad baltas krāsas bāzei nav iespējams panākt prasības ievērošanu par 98 % necaurredzamību pie viena litra segtspējas vismaz 8 m2, atbilstība šim kritērijam jāpanāk ar šīs baltās bāzes krāsas tonēšanu līdz standartkrāsai RAL 9010. Uz visām pārējām bāzes krāsām, ko izmanto tonētu produktu iegūšanai, šis kritērijs neattiecas, jo to TiO2 saturs parasti ir zemāks, un tāpēc tām nevar panākt atbilstību prasībai par 98 % necaurredzamību pie viena litra segtspējas vismaz 8 m2. Par krāsām, kuras ir tonēšanas sistēmas daļa, pieteikuma iesniedzējam uz produkta iepakojuma un/vai tirdzniecības vietās jānorāda lietotājam, kurš tonis vai gruntskrāsa/pamatnes krāsa (ja iespējams, ar Eiropas ekomarķējumu) jāizmanto pamatnei pirms tumšāka toņa lietošanas.
                  Izolējošām/hermetizējošām, penetrējošām/saistošām gruntskrāsām un speciālām adhezīvām gruntskrāsām alumīnija un galvanisko pārklājumu virsmu gruntēšanai jābūt ar necaurredzamību vismaz 98 % pie viena litra segtspējas vismaz 6 m2.
                  Biezu dekoratīvu pārklājumu (krāsu, kuras ir īpaši paredzētas trīsdimensiju dekoratīva efekta radīšanai un kurām tāpēc raksturīga ļoti biezs pārklājuma slānis) segtspēja var būt 1 m2/kg produkta.
                  Šī prasība neattiecas uz lakām, koksnes aizsargpārklājumu materiāliem, grīdas segumiem, grīdas krāsām, pamatnes krāsām, adhēzijas gruntskrāsām un citiem caurspīdīgu pārklājumu materiāliem.
                  
                     Novērtēšana un verifikācija. Pieteikuma iesniedzējs iesniedz testēšanas pārskatu, kas sagatavots, izmantojot ISO 6504/1 metodi (Krāsas un lakas. Segtspējas noteikšana. 1. daļa: Kubelkas-Munka metode baltajai un gaišo toņu krāsām) vai ISO 6504/3 metodi (3. daļa: kontrastainuma koeficienta noteikšana gaišo toņu krāsām pie norādītā krāsas patēriņa), vai (krāsām, kuras ir īpaši paredzētas trīsdimensiju dekoratīva efekta radīšanai un no kurām parasti veido ļoti biezu pārklājumu) NF T 30073 metodi (vai tai ekvivalentu metodi). Par bāzēm, kuras izmanto tonētu produktu iegūšanai un kuras pēc iepriekšminētajām prasībām nav novērtētas, pieteikuma iesniedzējam jāiesniedz liecības, ka lietotājam ir doti norādījumi par to, ka pirms produkta lietošanas jāizmanto gruntskrāsa un/vai pelēkas (vai citas atbilstošas krāsas) pamatnes krāsa.
               
            
                  b)
               
               
                  
                     Izturība pret mitro tīrīšanu. Sienu krāsām (saskaņā ar standartu EN 13300), par kurām tiek apgalvots (paziņojums uz paša produkta vai mārketinga materiālos), ka tās ir mazgājamas, tīrāmas vai beržamas, jābūt 2. mitrās tīrīšanas izturības klasei vai augstākai (ne vairāk par 20 mikroniem pēc 200 cikliem), nosakot pēc standarta NE 13300 un EN ISO 11998.
                  Ņemot vērā tonēšanai izmantojamo krāsu lielo dažādību, šis kritērijs attiecas tikai uz tonējamo bāzes krāsu testēšanu.
                  
                     Novērtēšana un verifikācija. Pieteikuma iesniedzējs iesniedz testēšanas pārskatu, saskaņā ar EN 13300 izmantojot standartā EN ISO 11998 noteikto metodi (Slapjas beršanas radīta nodilumizturības un attīrīšanas spējas noteikšana) un liecības (produkta iepakojuma parauga vai attiecīga mārketinga materiāla veidā) par to, ka lietotājs ir informēts, ka griestu krāsām netiek noteikta izturība pret mitro tīrīšanu.
               
            
                  c)
               
               
                  
                     Ūdensizturība. Lakām, grīdas segumu un grīdas krāsu ūdensizturībai, ko nosaka pēc standarta ISO 2812-3 metodes, jābūt tādai, lai pēc 24 stundu ilgas ūdens iedarbības un 16 stundu žūšanas nenotiek krāsas atstarošanas spīduma vai toņa izmaiņas.
                  
                     Novērtēšana un verifikācija. Pieteikuma iesniedzējs iesniedz testēšanas pārskatu par testēšanas rezultātiem, izmantojot standarta ISO 2812/3 metodi (Krāsas un lakas. Izturības pret šķidrumu iedarbību noteikšana. 3. daļa: metode ar piesūcināta materiāla uzlikšanu).
               
            
                  d)
               
               
                  
                     Adhēzija. Grīdas segumu, grīdas krāsas un grīdas pamatnes krāsas, metāla un koka virsmu pamatnes krāsu adhēzijai, nosakot pēc standarta EN 2409, jābūt vismaz 2. Pigmentus saturošas krāsas mūra virsmām iztur atraušanas testu pēc standarta EN 24624 (ISO 4624), ja substrāta kohēzijas spēks ir mazāks par krāsas adhēzijas spēku, pārējos gadījumos krāsas adhēzijas spēkam jābūt lielākam par 1,5 MPa.
                  Šī prasība neattiecas uz caurspīdīgām gruntskrāsām.
                  
                     Novērtēšana un verifikācija. Pieteikuma iesniedzējs iesniedz testēšanas pārskatu par rezultātiem, kas iegūti attiecīgi pēc standartā EN ISO 2409 vai EN 24624 (ISO 4624) noteiktās metodes.
               
            
                  e)
               
               
                  
                     Dilumizturība. Grīdas segumu un grīdas krāsu dilumizturība ir ne lielāka par 70 mg masas zuduma pēc 1 000 testēšanas cikliem ar 1 000 g slodzi un CS10 disku saskaņā ar standartu EN ISO 7784-2:2006.
                  
                     Novērtēšana un verifikācija. Pieteikuma iesniedzējs iesniedz testēšanas pārskatu, kas liecina par šā kritērija ievērošanu, izmantojot standartā EN ISO 7784-2:2006 noteikto metodi.
               
            8.   Patērētāju informēšana
      
      Uz iepakojuma jābūt norādītai vai tam pievienotai šādai informācijai:
      
                  —
               
               
                  lietošana, substrāts un lietošanas nosacījumi, kuriem attiecīgais produkts ir paredzēts. Pie tiem pieder arī norādījumi par sagatavošanas u. c. tādiem darbiem kā pareiza substrāta virsmas sagatavošana, ieteikumi par izmantošanu iekštelpās (attiecīgos gadījumos) vai par ieteicamo temperatūru,
               
            
                  —
               
               
                  ieteikumi par izmantojamajiem tīrīšanas līdzekļiem un par atkritumu pareizu apsaimniekošanu (ūdens piesārņojuma ierobežošanai). Šiem ieteikumiem ir jābūt konkrētajam produktam un lietojumam atbilstošiem, un šim nolūkam var izmantot arī attiecīgas piktogrammas,
               
            
                  —
               
               
                  ieteikumi par produkta glabāšanas apstākļiem pēc iepakojuma atvēršanas (lai samazinātu cieto atkritumu rašanos), ja vajadzīgs, norādot arī attiecīgus drošības pasākumus,
               
            
                  —
               
               
                  par pārklājumiem tumšākos toņos, uz kuriem neattiecas 7. kritērija a) punkts, norādījumi par gruntskrāsas vai bāzes krāsas pareizu izvēli un lietošanu (ja iespējams, ar Kopienas ekomarķējumu),
               
            
                  —
               
               
                  par dekoratīviem pārklājumiem uzraksts, ka tās ir krāsas, kuras īpaši paredzētas telpiska trīsdimensiju efekta iegūšanai,
               
            
                  —
               
               
                  paziņojums, ka ar neizlietoto krāsu jārīkojas tā, lai nepiesārņotu vidi, un tāpēc to nevar izmest sadzīves atkritumos vai izliet. No vietējām iestādēm jābūt saņemtiem norādījumiem par šādu atkritumu savākšanu un apsaimniekošanu,
               
            
                  —
               
               
                  ieteikumi par krāsotāja individuālās aizsardzības pasākumiem. Uz iepakojuma jābūt vai iepakojumam jāpievieno šāds (vai tam līdzīgs) uzraksts:
                  “Sīkāk par to, kāpēc tieši šim ražojumam piešķirta “ekopuķīte”, varat uzzināt tīmekļa vietnē: http://ec.europa.eu/environment/ecolabel.”
               
            
         Novērtēšana un verifikācija. Kopā ar pieteikumu jāiesniedz produkta iepakojuma paraugs un attiecīga deklarācija par atbilstību šim kritērijam.
      9.   Ekomarķējumā norādāmā informācija
      
      Ekomarķējuma 2. ailē jābūt šādam tekstam:
      
                  —
               
               
                  ļoti piemērots izmantošanai iekštelpu darbiem,
               
            
                  —
               
               
                  bīstamas vielas satur ierobežotā daudzumā,
               
            
                  —
               
               
                  zems šķīdinātāju saturs.
               
            
         Novērtēšana un verifikācija. Pieteikuma iesniedzējs iesniedz ražojuma iepakojuma paraugu, uz kura ir attiecīgais marķējums, kā arī deklarāciju par atbilstību šim kritērijam.
      
         (1)  OV L 396, 30.12.2006., 1. lpp.
      
         (2)  OV L 143, 30.4.2004., 87. lpp.
      
         (3)  OV L 200, 30.7.1999., 1. lpp.
      
         (4)  OV 196, 16.8.1967., 1. lpp.
      
         (5)  Eiropas Komisija 2007. gada 27. jūnijā pieņēmusi priekšlikumu Eiropas Parlamenta un Padomes regulai par vielu un maisījumu klasificēšanu, marķēšanu un iepakošanu un ar ko groza Direktīvu 67/548/EEK un Regulu (EK) Nr. 1907/2006 (COM(2007) 355, galīgā redakcija). Sīkāk par esošās sistēmas un klasifikācijas GHS sistēmas pārklāšanos sk. pieņemtā priekšlikuma VII pielikumu III sējumā: http://ec.europa.eu/enterprise/reach/docs/ghs/ghs_prop_vol_iii_en.pdf
      
         (6)  Apvienoto Nāciju Organizācijas Bīstamo kravu transporta un ķīmisko vielu klasifikācijas un marķējuma globāli harmonizētās sistēmas ekspertu komiteja: http://www.unece.org/trans/main/dgdb/dgcomm/ac10rep.html
      
         (7)  Skatīt 5. zemsvītras piezīmi.